cyanic-selkie/wikianc huggingface dataset:
Հեպատիտ E
Փոխանցում
Հեպատիտ E-ի համաճարակային բռնկումներն առավել հաճախ տեղի են ունենում հորդառատ անձրևներից, հատկապես մուսոններից հետո՝ ջրամատակարարման խաթարման պատճառով, ուժեղ ջրհեղեղը կարող է հանգեցնել կոյուղաջրերով ջրի պաշարների աղտոտմանը ։ Առողջապահության համաշխարհային կազմակերպությունն առաջարկում է վիրուսի ապակտիվացման համար ջրի քլորացում հետևյալ կերպ. ազատ քլորի մնացորդը 0,5 մգ/լ (6,7×10−5 ունց/ԱՄԳ գալ) 30 րոպեի ընթացքում (pH < 8.0) : Ըստ Ռեյնի և այլոց, HEV 1 և 2 գենոտիպերը 2005 թվականին առաջացրել են հեպատիտ E-ով մոտ 20,1 միլիոն վարակվածություն, ինչպես նաև հիվանդության 3,4 միլիոն սիմպտոմատիկ դեպքեր և 70,000 մահեր։ Այնուամենայնիվ, վերոհիշյալ փաստաթուղթը տեղեկություն չի պարունակում 3 և 4 գենոտիպերի մասին :
Արտաքին միջավայրի, սննդի և գյուղական գործերի վարչության համաձայն, Մեծ Բրիտանիայում գրանցվել է հեպատիտ E-ի հիվանդացության աճ պայմանավորված սննդի միջոցով փոխանցվող զոոնոզ հիվանդություններով. խոզի մսի երշիկների 10%-ը պարունակում էին հեպատիտ E վիրուս։ Որոշ հետազոտություններ ցույց են տալիս, որ վարակի վտանգը վերացնելու համար սնունդը պետք է 20 րոպեի ընթացքում հասնի 70 °C (158 °F) ջերմաստիճանի։ Կենդանիների առողջության և անասնաբուժական լաբորատորիաների գործակալությունը հայտնաբերել է հեպատիտ E Շոտլանդիայի խոզերի գրեթե կեսի մոտ ։ Հեպատիտ E վարակը, ըստ երևույթին, ավելի տարածված է հեմոդիալիզի ենթարկվող մարդկանց մոտ, թեև փոխանցման հատուկ ռիսկի գործոնները պարզ չեն ։
Վիրուսի շտեմարան
Վիրուսի 1 և 2 գենոտիպերը հաշվի չառնելու դեպքում կարելի է հիվանդությունը համարել զոոնոզ, կենդանիները (հաճախ եղնիկներն ու խոզերը) առաջնային ռեզերվուար են ։ Ընտանի կենդանիները նույնպես վիրուսի շտեմարան են, որոշ հետազոտություններ ցույց են տվել, որ վարակի մակարդակը ընտանի խոզերի մոտ գերազանցում է 95%-ը ։ Վիրուսի ռեպլիկացիան հայտնաբերվել է փորձարարական վարակված խոզերի բարակ աղիքում, ավշային հանգույցներում, հաստ աղիքում և լյարդում։ Կան տվյալներ, որ նաև փոխանցվում է վայրի խոզի և եղնիկի չեփած մսի օգտագործումից հետո ։ Մի շարք այլ փոքր կաթնասուններ ճանաչվել են որպես պոտենցիալ ռեզերվուարներ՝ փոքր ավազակային առնետ (Bandicota bengalensis), սև առնետ (Rattus rattus brunneusculus) և ասիական տնային խոզուկ (Suncus murinus) :
Սուր վարակ
Հեպատիտ E-ի ինկուբացիոն շրջանը 2-ից 8 շաբաթ է, միջինում՝ 40օր։ Կարճ պրոդրոմալ շրջանից հետո ախտանիշները կարող են ներառել դեղնուկ, հոգնածություն և սրտխառնոց, թեև ասիմպտոմատիկ ընթացնն առավել բնորոշ է։ Սիմպտոմատիկ փուլը համընկնում է լյարդային ամինոտրանսֆերազների մակարդակի բարձրացման հետ ։ Վիրուսային ՌՆԹ-ն ինկուբացիոն շրջանում հայտնաբերվում է կղանքում և արյան շիճուկում։ Հակավիրուսային IgM և IgG հակամարմինները արյան մեջ հայտնաբերվում են կլինիկական ախտանիշների ի հայտ գալուց անմիջապես առաջ։ Առողջացման հետ վիրուսն օրգանիզմից էլիմինացվում է (դուրսբերում), մինչդեռ կղանքի մեջ վիրուսը կարող է հայտնաբերվել շատ ավելի երկար։ IgM հակամարմիններն անհետանում են և IgG հակամարմինների մակարդակը բարձրանում է ։
Քրոնիկ վարակ
Թուլացած իմունային համակարգ ունեցող մարդկանց մոտ, հատկապես օրգանների փոխպատվաստումից հետո, հեպատիտ E-ն կարող է առաջացնել քրոնիկական վարակ ։ Երբեմն այն կարող է հանգեցնել կյանքին սպառնացող լյարդի ֆուլմինանտ անբավարարության կամ լյարդի ցիռոզի ։
Այլ օրգաններ
Հեպատիտ E-ի վարակը կարող է հանգեցնել նաև այլ օրգանների հետ կապված խնդիրների։ Մկանա-կմախքային կամ իմուն-միջնորդված դրսևորումների հետ կապն ամբողջությամբ հաստատված չէ, բայց մի քանի նյարդաբանական և արյան հիվանդությունների հետ կապն առավել հավանական է ։
Վարակը հղիության ժամանակ
Ենթադրվում է, որ հղիության ժամանակ բարձրացած վիրուսային ռեպլիկացիան (կրկնապատկում) և իմունային համակարգի վրա հորմոնալ փոփոխությունների ազդեցությունը նպաստում են վարակի ընթացքի վատթարացմանը ։ Ընկերքում վիրուսի ռեպլիկացիայի մասին ուսումնասիրությունները և ընկերքից անջատված բջիջներում վիրուսի կյանքի ցիկլի հայտնաբերումը թույլ են տալիս ենթադրել, որ ընկերքը կարող է լինել վիրուսի լյարդից դուրս վերարտադրության վայր ։ Հղիության ընթացքում ՀЕ-ի ծանր ընթացքի առաջնային պատճառը մնում է չպարզաբանված ։
Ախտորոշում
Հեպատիտ E-ն ախտորոշվում է արյան մեջ ՌՆԹ-ի կամ IgM հակամարմինների հայտնաբերմամբ ։ ԱՄՆ-ում ՀE-ի ախտորոշման համար սննդի և դեղերի վարչության կողմից ոչ մի սերոլոգիական թեստ չի հաստատվել ։ Առողջապահության համաշխարհային կազմակերպությունը վիրուսային ՌՆԹ-ի հայտնաբերման և քանակական որոշման համար մշակել է միջազգային ստանդարտ ։ Սուր վարակի դեպքում ՌՆԹ-ի հայտնաբերման վիրեմիկ պատուհանը փակվում է ախտանիշների սկսվելուց 3 շաբաթ անց ։
Վիրուսային մարկերներ
Եթե պատվաստում չի արվել, լաբորատոր արդյունքները կարող են ցույց տալ հետևյալը.
Սանիտարական մաքրում
Հեպատիտ E-ի կանխարգելման ամենակարևոր միջոցը սանիտարական մաքրումն է։ Այն ներառում է մարդկային թափոնների պատշաճ մշակում և վերացում, ջրամատակարարման ավելի բարձր չափանիշներ, անձնական հիգիենայի բարելավում և սննդի պատրաստում սանիտարական նորմերին համապատասխան։ Այսպիսով, այս հիվանդության կանխարգելման ռազմավարությունը նման է զարգացող երկրներում տարածված բազմաթիվ այլ հիվանդությունների ռազմավարություններին ։ Միսը 71 °C (159,8 °F) ջերմաստիճանում հինգ րոպե եփելը սպանում է հեպատիտ E-ի վիրուսը ։
Արյան պատրաստուկներ
Արյան պատրաստուկներում առկա վիրուսի քանակությունը, որն անհրաժեշտ է փոխներարկման ճանապարհով վարակ առաջացնելու համար, հաստատուն չէ։ Նուկլեինաթթուների թեստավորման սկրինինգը օգտագործվում է դոնորային արյան մոլեկուլային քննության համար և թույլ է տալիս բացառել ինֆեկցիաները, այս դեպքում, հեպատիտ E-ի փոխանցման փաստը  ։
Պատվաստանյութեր
1990-ականներին ստեղծվել է ռեկոմբինանտ վիրուսային սպիտակուցների վրա հիմնված պատվաստանյութ, որը փորձարկվել է 2001 թվականին բարձր ռիսկային բնակչության շրջանում (Նեպալում) ։ Պատվաստանյութը, թվում էր, արդյունավետ և անվտանգ է, բայց արտադրությունը դադարեցվեց ոչ շահութաբեր լինելու պատճառով, քանի որ հեպատիտ E-ն հազվադեպ է հանդիպում զարգացած երկրներում ։ Հեպատիտ E-ի դեմ ոչ մի պատվաստանյութ ԱՄՆ-ում օգտագործման համար լիցենզավորված չէ ։ Չինաստանում 2012 թվականի վերջին հասանելի դարձավ ինացի գիտնականների կողմից ստեղծված հեպատիտ E-ի դեմ պատվաստանյութը։ Պատվաստանյութը, որը HEV 239 է կոչվել իր ստեղծողի՝ Xiamen Innovax Biotech-ի կողմից, հեպատիտ E-ի կանխարգելման համար հաստատվել է 2012 թվականին Ցզյանսու նահանգից 100,000+ մարդկանց վրա կատարված հետազոտությունից հետո, որտեղ պատվաստվածներից ոչ մեկը մեկ տարվա ընթացքում չի վարակվել վիրուսով, մինչդեռ պլացեբո ստացող խմբում 15-ը վարակվել են ։ Բավարար ապացույցների բացակայության պատճառով Առողջապահության համաշխարհային կազմակերպությունը 2015 թվականի դրությամբ HEV 239 պատվաստանյութի ռուտին օգտագործման վերաբերյալ առաջարկություն չի արել ։ Նրա 2015 թվականի դիրքորոշումն այն էր, որ ազգային իշխանությունները որոշեն պատվաստանյութի կիրառումը՝ ելնելով իրենց համաճարակաբանական տվյալներից ։
Բուժում
Չկա որևէ դեղամիջոց, որը հաստատել է իր անվտանգությունն ու արդյունավետությունը ՀE-ի բուժման մեջ, և չկան հակավիրուսային դեղամիջոցների լայնածավալ ռանդոմիզացված հետազոտություններ ։ Գոյություն ունեցող փոքր հետազոտություննեը ցույց են տալիս, որ ռիբավիրինը կարող է արդյունավետ լինել ճնշված իմունային համակարգով, քրոնիկական վարակ ունեցող հիվանդների մոտ ։ Քրոնիկ ՀE վարակը կապված է իմունոսուպրեսիվ թերապիայի հետ, և երբ դա տեղի է ունենում փոխպատվաստված օրգաններ ունեցողների մոտ, իմունոսուպրեսիվ դեղամիջոցների նվազեցումը կարող է հանգեցնել վիրուսի էլիմինացիային հիվանդների մեկ երրորդի դեպքում ։
Ծանոթագրություններ
Կատեգորիա:Հեպատիտ Կատեգորիա:Վիրուսային վարակներ Կատեգորիա:Զոոնոզ Կատեգորիա:Լյարդի հիվանդություններ Կատեգորիա:Կենդանիների վիրուսային հիվանդություններ
Յակուբ Կոլաս
Յակուբ Կոլաս (իսկական անուն ազգանունը՝ Կոնստանտին Միխայլովիչ Միցկևիչ, Канстанцін Міхайлавіч Міцкевіч, ), բելառուս հայտնի գրող, Բելառուս գրականության հիմնադիրներից ու դասականներից մեկը։ Բելառուսի ազգային բանաստեղծ, Բելառուսի գիտությունների ազգային ակադեմիայի և ԽՍՀՄ գրողների միության անդամ։ Լենինյան և Ստալինյան մրցանակների բազմակի դափնեկիր։
Կենսագրություն
Ծնվել է Ակինչիցի գյուղում, ներկայիս Մինսկի մարզի Ստոլբցովսկի շրջանում, անատառապահ Միխաս Միցկևիչի ընտանիքում։ Ավարտել է ժողովրդական դպրոցը, իսկ 1902 թ. նաև Նեսվիժսկի դպրոցական սեմինարիան։ Որպես ուսուցիչ աշխատել է Պինշչին քաղաքում։
1906 թ. բելառուսական «Մեր բաժինը» թերթում տպագրվում է առաջին ստեղծագործությունը՝ «Հարազատ շրջան» բանաստեղծությունը։ Ոչ լեգալ ուսուցչական գործունեության համար ձերբակալվում է և պատիժը կրում Մինսկի բերդում (1908 - 1911)։ 1912 - 1914 թթ. արդեն օրինական ուսուցչական գործունեություն է ծավալում Պինսկում։ 1915 թվականին ընտանիքի հետ տեղափոխվում է Մոսկվայի մերձակայք՝ կրկին որպես ուսուցիչ աշխատելով Դմիտրովսկում։ Նույն տարում մեկնում է բանակ, ծառայությունն ավարտելուց հետո (1918) թ. վերադառնում է ուսուցչական աշխատանքին Կուրսկի նահանգի Օբոյան քաղաքում։
1921 թ.ի մայիսին տեղափոխվում է Մինսկ։ Հետագայում զբաղվում է ստեղծագործական և գիտական գործունեությամբ, 1953 թ. լույս տեսած «Ռուս-բելառուսական» ակադեմիական բառարանի խմբագիրներից մեկն է։ 1928 թ. ստանում է ակադեմիկոսի կոչում, իսկ 1929 թվականից դառնում Բելառուսի գիտությունների ազգային ակադեմիայի փոխնախագահ։ 1938-1956 թթ. ընտրվում է Բելառուսի պատգամավոր, իսկ 1946 - 1956 թթ. նաև՝ ԽՍՀՄ պատգամավոր։
Յակուբ Կոլասը մահացել է 1956 թ. օգոստոսի 13-ին։ Թաղված է Մինսկի ռազմական գերեզմանատանը։ Նրա ու Բելառուս մեկ այլ հայտնի գրող Յանկա Կուպալայի հիշատակին գերեզմանատանը մեծ հուշարձան է տեղադրված։
ԿՈՆԿԱԿԱՖ-ի առաջնություն 1981 (թիմերի կազմեր)
1981 թ. ԿՈՆԿԱԿԱՖ-ի առաջնության եզրափակիչ մրցաշարին մասնակցեցին վեց ազգային հավաքականներ։
Յակուբ Կոլաս
Թարգմանություններ
Բելառուսերեն է թարգմանել Ալեքսանդր Պուշկինի «Պոլտավա» ստեղծագործությունը, Տարաս Շևչենկոյի մի քանի երկեր, նաև Պավլո Տիչինայի, Ադամ Միցկևիչի, Ռաբինդրանաթ Թագորի ստեղծագործություններից։
ԿՈՆԿԱԿԱՖ-ի առաջնություն 1981 (թիմերի կազմեր)
Նայիր նաև
Կատեգորիա:ԿՈՆԿԱԿԱՖ-ի ոսկե գավաթ (թիմերի կազմեր)
Յակուբ Կոլաս
Արտաքին հղումներ
Կատեգորիա:Բելառուս գրողներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Գրական կեղծանուններով հայտնի հեղինակներ Կատեգորիա:20-րդ դարի բանաստեղծներ Կատեգորիա:Խորհրդային գրողներ Կատեգորիա:Խորհրդային բանաստեղծներ Կատեգորիա:Խորհրդային թարգմանիչներ Կատեգորիա:Բելառուս դրամատուրգներ Կատեգորիա:Բելառուս մանկագիրներ Կատեգորիա:Գրաքննադատներ Կատեգորիա:Քաղաքական գործիչներ Կատեգորիա:ԽՍՀՄ գրողների միության անդամներ Կատեգորիա:ԽՄԿԿ անդամներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Անձինք նամականիշերի վրա Կատեգորիա:Բանաստեղծներ այբբենական կարգով
Վրույր Թորգոմյան
Վրույր Խաչատուրի Թորգոմյան , հա] խորհրդային մաթեմատիկոս, ՀԽՍՀ գիտության վաստակավոր գործիչ (1965)։
Կենսագրություն
1929 թվականին ավարտել է Երևանի պետական համալսարանը։ 1930 թվականից աշխատել է Երևանի Կառլ Մարքսի անվան պոլիտեխնիկական ինստիտուտում (1934-1975 թվականներին՝ բարձրագույն մաթեմատիկայի ամբիոնի վարիչ)։ Հայերեն է թարգմանել մի շարք դասագրքեր և խնդրագրքեր։
Ծանոթագրություններ
Կատեգորիա:Հայ մաթեմատիկոսներ Կատեգորիա:Մաթեմատիկոսներ այբբենական կարգով Կատեգորիա:Հայ թարգմանիչներ
Անատոլի Պոտապով
Անատոլի Պոտապով (Анатолий Викторович Потапов, ), ռուս դիվանագետ, արտակարգ և լիազոր դեսպան։
Կենսագրություն
1968 թվականին ավարտել է ԽՍՀՄ արտաքին գործերի նախարարության Մոսկվայի լեռնային ինստիտուտը և 1978 թվականին Խորհրդային Միության կոմունիստական կուսակցության Կենտրոնական կոմիտեի կուսակցական դպրոցը։ 1970 թվականից զբաղվում է դիվանագիտական գործունեությամբ։ Տիրապետում է անգլերենին։ 1986 թվականից զբաղվում է դիվանագիտական գործունեությամբ
2008 թվականից թոշակառու է։
Անձնական կյանք
Ամուսնացած է, ունի երկու երեխա։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Պատվո շքանշանի ասպետներ (Ռուսաստան) Կատեգորիա:«Աշխատանքի վետերան» մեդալակիրներ Կատեգորիա:Մոսկվայի 850-ամյակի հուշամեդալով պարգևատրվածներ
Կրասնայա Ռադա
Կրասնայա Ռադա (Красная Рада), գյուղ Ռուսաստանի Լիպեցկի մարզի Դոբրինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Դոբրինսկի շրջանի բնակավայրեր Կատեգորիա:1920 թվականին հիմնադրված բնակավայրեր
Սկանդինավյան դիցաբանություն
Սկանդինավյան դիցաբանությունն իրենից ներկայացնում է գերմանական և սկանդինավյան ցեղերի հեթանոսական հավատալիքները մինչև քրիստոնեության ընդունումը։ Այն հավանաբար սկիզբ է առել Ք.ա. 5-րդ դարում։ Առանձնահատուկ վերելք է ապրել Վիկինգների ժամանակաշրջանում։
Աշխարհի ստեղծման պատմությունը
Ամենասկզբում եղել է սև անդունդ Գինունգագապը, որի երկու կողմերում ընկած էին երկու թագավորություն. սառույցի՝ Նիֆլհեյմ և կրակի՝ Մուսպելլհեյմ։ Նիֆլհեյմում կար աղբյուր՝ Հվերգելմիր, որից սկիզբ էին առնում տասներկու խոշոր վտակներ։ Ցուրտը ջուրը դարձնում էր սառույց, սակայն աղբյուրն անդադար հարվածում էր՝ շարժելով սառցաբեկորները դեպի Մուսպելլհեյմ։ Երբ սառույցը մոտեցավ կրակի թագավորությանը, սկսեց հալվել։ Կայծերը որ դուրս էին թռչում հարևան թագավորությունից, խառնվեցին ջրի հետ։ Առաջացան Իմիր հսկան և Աուդումլա երինջը։ Իմիրի քրտինքից առաջացան տղամարդն ու կինը, իսկ ոտքերից` որդին։ Դրանք առաջին եղյամե հսկաները`հրիմտուրսեններն էին։ Աուդումլա կովը լիզում էր եղյամապատ աղահամ քարերը, որպեսզի իր կաթով կերակրի Իմիրին։ Նրա լեզվի ջերմությունից և քարերի սառնությունից ծնվեց Բուրին։ Նրա որդին՝ Բյորը, կնության վերցրեց Իմիրի թոռնուհուն՝ հսկա Բեստլային, ով երեք որդի ծնեց՝ ասեր Օդինին, Վիլիին և Վեին։ Ասերը սպանեցին իրենց նախապապին՝ Իմիրին, իսկ նրա մարմնից ստեղծեցին Միդգարդը. մսից՝ հողը, ոսկորներից՝ լեռները, մազերից՝ բույսերը, ուղեղից` ամպերը, գանգից՝ երկնակամարը, որի չորս ծայրերից յուրաքանչյուրը ոլորեցին եղջյուրի տեսքով ու քամի դրեցին միջին։ Իմիրի վերքերից այնքան արյուն հոսեց, որ խեղդվեցին բոլոր եղյամե հսկաները և նույնիսկ Աուդումլան։ Փրկվեցին միայն Բելգերմիրը և նրա կինը, ովքեր սկիզբ դրեցին հրիմտուրսենների նոր սերնդին։
Ստեղծելով աշխարհը՝ Օդինը և նրա եղբայները որոշեցին բնակեցնել այն։ Ծովափին նրանք հայտնաբերեցին երկու ծառ՝ հացենի և լաստենի (այլ աղբյուրներով՝ ուռենի) ։ Հացենուց ստեղծեցին տղամարդուն, իսկ լաստենուց՝ կնոջը։ Այնուհետև Օդինը նրանց կյանք տվեց, Վիլին` միտք, Վեն` արյուն։ Այդպես ստեղծվեցին առաջին մարդիկ. տղամարդու անունն էր Ասկ, կնոջ անունը՝ Էմբլա (տե'ս՝ Ասկ և Էմբլա)։
Ծովից այն կողմ՝ Միդգարդից արևմուտք, ասերը ստեղծեցին Յոտունհեյմ երկիրը և տվեցին այն կառավարելու Բելգերմիրին և նրա սերունդներին։
Ասերը գնալով շատանում էին։ Նրանք իրենց համար երկիր ստեղծեցին, որն անվանեցին Ասգարդ։
Աշխարհի կառուցվածքը
«Ավագ Էդդայի» առաջին մասում՝ Վելվայի Մարգարեությունում, հիշատակվում են 9 աշխարհներ.
Պանթեոն
Սկանդինավյան դիցաբանության մեջ գերագույն աստված էր համարվում Օդինը։ Բացի Օդինից կային ևս 12 աստվածներ` Թոր, Բալդր, Տյուր, Հեյմդալլ, Բրագի, Հյոդ, Վիդար, Վալի, Ուլլ, Նյորդ, Ֆրեյր, Լոկի։ Հիմնական կանացի կերպարները` Ֆրիգգ (Օդինի կինը, բախտի խորհրդանիշը), Ֆրեյա (սիրո աստվածուհին), Իդուն (անմահական ոսկե խնձորների պահապանը), ոսկեմազ Սիֆ (Թորի կինը, պտղաբերության խորհրդանիշը) և այլն։
Արտաքին հղումներ
Կատեգորիա:Սկանդինավյան դիցաբանություն
Ռոշֆոր Նորդ (կանտոն)
Ռոշֆոր Նորդ (Rochefort-Nord), Ֆրանսիայի կանտոն է, գտնվում է Պուատու Շարանտա շրջանում։ Ծովափնյա Շարանտ դեպարտամենտի կանտոնն է։ Մտնում է Ռոշֆոր օկրուգի մեջ։ Համաձայն 2006 թվականի մարդահամարի կանտոնի բնակչությունը 13074 մարդ էր։ Կանտոնի համարը 1721 է։ Կանտոնում կա 8 կոմունա։
Արտաքին հղումներ
Կատեգորիա:Ֆրանսիայի կանտոններ
Ազարյան (Վանի գավառ)
XX դարի սկզբին ուներ 170 հայ բնակիչ։ Բնակիչների հիմնական զբաղմունքը անասնապահությունն ու այգեգործությունն էր։
Բնակիչները թուրքերի կողմից ոչնչացվել է 1915-1918 թվականների կոտորածներին։ Փրկվածները գաղթել են Արևելյան Հայաստան ։
Ծանոթագրություններ
Կատեգորիա:Արևմտյան Հայաստանի գյուղեր
Արտեմ Բերոյան
Արտեմ Կոնոյի Բերոյան, հայ խորհրդային դերասան, Վրացական ԽՍՀ ժողովրդական արտիստ (1941)։
Կենսագրություն
Բեմական գործունեությունը սկսել է 1899 թվականին Թիֆլիսում։ Եղել է Թիֆլիսի Հայ դրամայի առաջին դերասաններից մեկը (1922)։ 1909 թվականին Աբելյան-Արմենյան խմբի հետ հանդես է եկել Կոստանդնուպոլսում։ Հանդես է եկել Երևանի հեղափոխական թատրոնում ։
Խաղացել է կնոջ՝ Մարիա Բերոյանի հետ ։
Գրականություն
Կատեգորիա:Հայ դերասաններ Կատեգորիա:Վրացական ԽՍՀ ժողովրդական արտիստներ‏‎
ԿՈՆԿԱԿԱՖ-ի առաջնություն 1989 (թիմերի կազմեր)
1989 թ. ԿՈՆԿԱԿԱՖ-ի առաջնության եզրափակիչ մրցաշարին մասնակցեցին վեց ազգային հավաքականներ։
Շիմանովկա
Շիմանովկա (Шиманівка), գյուղ Ուկրաինայի Վիննիցայի մարզի Տեպլիկի շրջանում։ Հիմնադրվել է 1740 թվականին։
2001 թվականի տվյալներով Շիմանովկա գյուղում բնակվում էր 530 մարդ։ Բնակավայրը զբաղեցնում է 0,199 կմ² տարածք։ Բնակչության խտությունը կազմում էր 2663,32 մարդ/կմ²։
Քուին Բաքներ
Ուիլիամ Քուին Բաքներ (William Quinn Buckner, ), ամերիկացի նախկին բասկետբոլիստ և մարզիչ։ Մարզական կարիերայում անցկացրել է 719 հանդիպում։
Արտաքին հղումներ
Կատեգորիա:1954 ծնունդներ Կատեգորիա:Օգոստոսի 20 ծնունդներ Կատեգորիա:Ամերիկացի բասկետբոլիստներ Կատեգորիա:Ամերիկացի բասկետբոլային մարզիչներ Կատեգորիա:Ամերիկացի օլիմպիական չեմպիոններ Կատեգորիա:Ինդիանա Փեյսերսի բասկետբոլիստներ
Նազաս
Նազաս  (Назас), գետ Ռուսաստանում, հոսում է Կեմերովսկի շրջանում։ Գետի երկարությունը 40 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Աբուսարդաղ
Աբուսարդաղ, Աբոսար, Աբուսար, լեռնագագաթ Թուրքիայի Էրզրումի մարզում, Արսիանի լեռնաշղթայի համակարգում, Օլթի քաղաքից 12-13 կմ արևելք, Օլթի գետի աջակողմյան փոքրիկ վտակներից մեկի ակունքի շրջանում։ Բարձրությունը՝ 2810 մետր։
Արևմտյան լանջերն անտառածածկ են ։
Ծանոթագրություններ
Կատեգորիա:Էրզրումի մարզի լեռներ Կատեգորիա:Արսիանի լեռնաշղթա
Գազ Յու
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Անիպեմզա
Անիպեմզա, գյուղ Անիի տարածաշրջանում, մարզկենտրոնից գտնվում է 49 կմ հեռավորության վրա։ Նախկինում մտել է Երևանի նահանգի Ալեքսանդրապոլի գավառի մեջ, 1938 թվականին դարձել է քաղաքատիպ ավան, 1995 թվականի վարչատարածքային ռեֆորմից հետո դասվում է Հայաստանի գյուղական բնակավայրերի շարքը։ Գյուղը գտնվում է Ախուրյան գետի ձախ ափին, հարթավայրում՝ ծովի մակարդակից 1430 մ բարձրության վրա։
Կլիմա
Կլիման բարեխառն լեռնային է, ձմեռը տևական, ցուրտ, հաստատուն ձնածածկույթով։ Ամառը տաք է, համեմատաբար խոնավ։ Տարեկան տեղումների քանակը 500-600 մմ։ Բնական լանդշաֆտները սևահողային լեռնատափաստանները։
Բնակչություն
Գյուղի բնակչության նախնիների մի մասը տարբեր ժամանակներում այստեղ են տեղափոխվել Հայաստանի Թալինի, Անիի, Արթիկի Ախուրյանի շրջաններից։ Ըստ ազգային վիճակագրական ծառայության տվյալների՝ համայնքը 2013 թվականի հունվարի 1-ի դրությամբ ունեցել է 392 մարդ։ Սեռային կազմում տղամարդիկ կազմում են 49 %, կանայք՝ 51 %։ Տարիքային խմբերը բաշխված են հետևյալ կերպ. մինչաշխատունակներ՝ 32%, աշխատունակներ՝ 53 %, հետաշխատունակներ՝ 15 %։ Ունի 38 տնտեսություն։ Ունի դպրոց, գրադարան, բուժկետ, կապի հանգույց։
Անիպեմզայի ազգաբնակչության փոփոխությունը.
Տնտեսություն
Տնտեսության մասնագիտացման ուղղությունը արդյունաբերությունն է։ Զարգացած է շինանյութերի արտադրությունը։ Արդյունահանվում է պեմզա, կարմիր տուֆ։ Ունի պեմզա ջարդող-տեսակավորող, անդեզիտի փոշի արտադրող գործարան։
Հողային ֆոնդի մոտ 10% հանդիսանում են բնակավայրի հողերը, իսկ արդյունաբերական հողերը՝ 12%։ Պետական նշանակության գյուղատնտեսական հողահանդակներում մեծ տեսակարար կշիռ ունեն արոտավայրեր՝ կազմելով համայնքի հողային ֆոնդի 72% (477հա)։ Զբաղվում են խոշոր և մանր եղջերավոր անասնապահությամբ, մեղվաբուծությամբ։ Զբաղվում են բանջարաբոստանային կուլտուրաների մշակությամբ ։
Պատմամշակութային կառույցներ
Անիպեմզայի մոտ է գտնվում Երերույքի տաճարը, որը կառուցվել է 5-րդ դարում կարմիր տուֆով, ներկայումս կիսավեր է ։ Անիպեմզային ափամերձ Ախուրյան գետի մյուս ափին գտնվում է Անիի ավերակները։
Ծանոթագրություններ
Կատեգորիա:Անիի շրջան Կատեգորիա:Շիրակի մարզի գյուղեր
Ալեքսանդր Պենն
Ալեքսանդր Պենն (אלכסנדר פן, Александр Пэнн, ), իսրայելցի գրող ։
Կենսագրություն
1940 թվականից մինչև մահը՝ 1972 թվական, Պեննը ապրել է Դիզենգոֆ փողոցի հյուսիսային հատվածում գտնվող փոքրիկ բնակարանում, տեղական ոստիկանության հարևանությամբ ։
Գրական գոծունեություն
Պաղեստինում հաստատվելուց հետո Պեննը սկսեց եբրայերեն պոեզիա գրել։ Այդ բանաստեղծությունները նա հրատարակել է «Դավար» թերթում և գրական մի շարք ամսագրերում։ Որպես մարքսիստ և Իսրայելական կոմունիստական կուսակցության անդամ՝ նա խմբագրել է կուսակցության «Կոլ Հաամ» գրական բաժինը։ 1957 թվականին հրատարակվել է նրա բանաստեղծություների «Ճանապարհին» ժողովածուն՝ Գերշոն Նիսպելի պատկերազարդումներով։ Չնայած Կոմունիստական կուսակցությանը նրա անդամակցությանը, Պեննը պնդել է, որ ժողովածուում ընդգրկեն հրեական և սիոնիստական բովանդակությամբ բանաստեղծություններ, որի համար նրան կուսակցությունից քննադատել են դեվիանտ վարքի համար։ 1958 թվականին Քեշեթ գրական պարբերականի խմբագիր Ահարոն Ամիրը հրատարակեց Պեննի մի շարք բանաստեղծություններ։ Չնայած քաղաքական համոզմունքների համար Պեննը արտաքսված էր, առաջատար գրական գործիչները շարունակում էին հանդիպել նրա հետ և հիանալ նրա աշխատանքներով, այդ թվում` Ավոտ Եշուրուն ։
Պեննի ամենահայտնի բանաստեղծություններից մեկը՝ «Վիդուի» (Իմ խոստովանություն), սիրո և մահվան մասին տագնապալի մի նմուշ է։ Բանաստեղծության համար 1970-ական թվականներին գրվել է երաժշտություն, որը ձայնագրել են բազմաթիվ իսրայելցի երգիչներ ու երաժիշտներ, այդ թվում`Միխալ Տալը, Յուդիթ Ռավիցը և Մարինա Մաքսիմիլյան Բլյումինը։
1989 թվականին եբրայերենով հրատարակվել է Պեննի կենսագրությունը "Shalekhet Kokhavim" («Սփռված աստղեր. Ալեքսանդր Պենն։ Կյանքն ու գործունեությունը մինչև 1940 թվական»)։
Արտաքին հղումներ
Կատեգորիա:Իսրայելի հրեաներ Կատեգորիա:Եբրայերեն գրող բանաստեղծներ Կատեգորիա:Կոմունիստ գրողներ Կատեգորիա:Իսրայելի կոմունիստներ Կատեգորիա:Ռուսաստանի հրեաներ Կատեգորիա:Հրեա բանաստեղծներ Կատեգորիա:Իսրայելցի գրողներ Կատեգորիա:Իսրայելցի նկարիչներ
Վերա Զվոնարյովա
Վերա Իգորևնա Զվոնարյովա (Вера Игоревна Звонарёва, ), ռուս պրոֆեսիոնալ թենիսիստուհի։ Թենիս սկսել է խաղալ 6 տարեկան հասակից և պրոֆեսիոնալ թենիսիտուհի է դարձել 2000 թվականին ։ Կարիերայում ամենաձարձր արդյունքը եղել է WTA դասակարգման թիվ 2 ռակետը ։ Զվոնարյովան հաղթել է WTA կանանց մենախաղի 12 մրցաշարերում և հասել է մինչև եզրափակիչ 2008 թվականի WTA Ամփոփիչ մրցաշարում, 2010 թվականի Ուիմբլդոնի մրցաշարում և 2010 թվականի ԱՄՆ բաց առաջնությունում։ Բացի այդ, նա եղել է 2008 թվականի Պեկինի Օլիմպիական խաղերի բրոնզե մեդալակիր ։ Զուգախաղերում նա շահել է Մեծ Սաղավարտի չորս տիտղոս։ Նրանցից երկուսին նա հասել է կանանց զուգախաղում, առաջինը 2006 թվականի ԱՄՆ բաց առաջնությունում, որպես խաղընկերուհի ունենալով Նատալի Դեշին, իսկ երկրորդը՝ 2012 թվականի Ավստրալիայի բաց առաջնությունում, Սվետլանա Կուզնեցովայի հետ համագործակցությամբ։ Մյուս երկու տիտղոսները բաժին են հասել խառը զուգախաղին, առաջինը 2004 թվականի ԱՄՆ բաց առաջնությունում, Բոբ Բրայանի հետ խաղընկերությամբ, իսկ երկրորդը՝ 2006 թվականի Ուիմբլդոնի մրցաշարում, Էնդի Ռամի հետ համագործակցությամբ։
Վաղ տարիներ
Վերա Զվոնարյովան ծնվել է 1984 թվականի սեպտեմբերի 7-ին Մոսկվայում, Իգոր և Նատալիա (ծնված Բիկովա) Զվոնարյովաների ընտանիքում ։ Իգորը մականախաղ է խաղացել ԽՍՀՄ առաջնության «Դինամո» (Մոսկվա) թիմի կազմում։ Նատալիան նույնպես մականախաղով է զբաղվել և բրոնզե մեդալակիր է եղել 1980 թվականի Մոսկվայի Օլիմպիական խաղերում ։ Զվոնարյովային թենիս է բերել նրա մայրը, 6 տարեկան հասակում ։
1999-2001 թվականներ
Զվոնարյովան ITF Circuit-ում սկսել է մրցակցել 1999 թվականին, նորամուտելով ITF Թբիլիսիի, Վրաստան։ Այնտեղ նա հաղթանակ է տանում որակավորման երեք խաղերում և իրավունք ստանում մասնակցելու հիմնական ցանցին, որտեղ պարտություն է կրում առաջին շրջանում։ Հաջորդ տարի նա հաղթում է Մոսկվայի ITF մրցաշարում։ Դա նրա պրոֆեսիոնալ կարիերայում ընդամենը երկրորդ մրցաշարն էր։ Հինգ շաբաթ անց նա նորամուտել է ​​WTA-ում, մասնակցելով Մոսկվայի I մակարդակի մրցաշարում, առաջին շրջանում հաղթելով աշխարհի 148-րդ ռակետ Ելենա Բովինային, սակայն երկրորդ շրջանում պարտվում է աշխարհի 11-րդ ռակետ Աննա Կուրնիկովային։ 2001 թվականին նա չի կարողանում հաջողությունների հասնել Կի Բիսկեյնի, Ֆլորիդայի և Մոսկվայի WTA մրցաշարերում, սակայն հասնում է Իտալիայի Չիվիտանովայի Circuit ITF մրցաշարի կիսաեզրափակիչ։ Այդ ընթացքում նա իր վարպետությունն է ցուցաբերում պատանեկական մրցաշարերում, հաղթանակի հասնելով 2000 և 2001 թվականների Orange Bowl մրցաշարերում։
2002 թվական
Զվոնարյովան իր երկրորդ ITF տիտղոսը նվաճել է Ֆլորիդայի մրցաշարում և հուլիսին հասնում է իր առաջին եզրափակիչին Պալերմոյի WTA մրցաշարում, երեք սեթում պարտվելով Մարիանա Դիաս Օլիվիային։ Բացի այդ, նա կիսաեզրափակիչներ է հասնում Վարշավայի և Սոպոտի մրցաշարերում, գումարած քառորդ եզրափակիչ Բոլի մրցաշարում։ Զվոնարյովան երեք հաղթանակ է տանում Ֆրանսիայի բաց առաջնության որակավորման փուլում և առաջին անգամ իրավունք է ստանում մասնակցելու Մեծ Սաղավարտի մրցաշարին։ Այստեղ նա հասնում է մինչև չորրորդ շրջան, որտեղ պարտվում է Սերենա Ուիլյամսին՝ 6-4, 0-6, 1-6։ Նրա վարկանիշը բավականին բարձր էր Ուիմբլդոնի մրցաշարի հիմնական ցանցին մասնակցելու համար, որտեղ նա երկրորդ շրջանում պրատություն է կրում 23-րդ «դասակարգված» Իվա Մաջոլիից՝ 6-7 (5), 2-6։ ԱՄՆ բաց առաջնությունում Զվոնարյովան երկրորդ շրջանում պարտվում է աշխարհի 7-րդ ռակետ Կիմ Կլեյստերսին՝ 6-1, 5-7, 4-6։ Ֆրանսիայի առաջնությունից հետո նա տաղ է զբաղեցնում Թոփ-100-ում, իսկ ԱՄՆ առաջնությունից հետո՝ Թոփ-50-ում։
2003 թվական
Զվոնարյովան Բոլի III մակարդակի մրցաշարի եզրափակիչում հաղթում է իսպանուհի Կոնչիտա Մարտինես Գրանադոսին և հասնում է երեք այլ մրցաշարերի եզրափակիչներ (այդ թվում Լինցի II մակարդակի մրցաշարում)։ Բեռլինի մրցաշարում նա առաջին անգամ հաղթանակ է տանում Թոփ-10-յակի թենիսիտուհու նկատմամբ, հաղթելով 10-րդ ռակետ Անաստասիա Միսկինային։ Ֆրանսիայի բաց առաջնությունում Զվոնարյովան չորրորդ շրջանում առավելության է հասնում աշխարհի 3-րդ ռակետ Վենուս Ուիլյամսի նկատմամբ, սակայն քառորդ եզրափակիչում պարտվում է 76-րդ ռակետ Նադեժդա Պետրովային։ Ֆրանսիայում ցույց տված արդյունքները նրան հնարավորություն են տալիս մտնել Թոփ-20։ Նա հասնում է մասնակցած յոթ I մակարդակի մրցաշարերից վեցի քառորդ եզրափակիչ։ Նրա նորամուտը Ռուսաստանի հավաքականի կազմում Ֆեդերացիայի գավաթում կայանում է Սլովենիայի հավաքականի դեմ Համաշխարհային խմբի քառորդ եզրափակիչ խաղում։ Ռուսաստանի հավաքականը հաղթանակ է տանում 5-0 հաշվով, սակայն կիսաեզրափիչում պարտվում է Ֆրանսիային 3-2 հաշվով։ Զուգախաղում նա իր առաջին WTA եզրափակիչին է հասնում Մոսկվայում, Անաստասիա Միսկինայի հետ զույգով։ Նա տարին ավարտում է դասակարգման աղյուսակի 13-րդ հորիզոնականում։
2004 թվական. Բեկում
Զվոնարյովան շահում է կարիերայում իր առաջին Մեծ Սաղավարտի տիտղոսը ԱՄՆ բաց առաջնության խառը զուգախաղում, հաղթանակ տանելով Բոբ Բրայանի հետ համագործակցությամբ։ Նա տիրում է նաև մեկ տիտղոսի մենախաղում, Մեմֆիսի մրցաշարում, և եզրափակիչ է դուրս գալիս Ցինցինատիի և Ֆիլադելֆիայի մրցաշարերում, պարտվելով Թոփ-10-յակի թենիսիտուհիներ Լինդսեյ Դևենպորտին և Ամելի Մորեսմոյին։ Մեմֆիսի մրցաշարի եզափակիչում Զվոնարյովան հաղթում է մրցաշարի տանտեր Լիզա Ռեյմոնդին՝ 4-6, 6-4, 7 -5, երրորդ սեթում 2-5 հաշվով պարտվելու դեպքում նրանից շահելով հինե սեթ անընդմեջ և տիրում է տիտղոսին ։ Այնուհետև նա հասնում է կիսաեզրափակիչ Հռոմի, Սան Դիեգոյի և Մոնրեալի I մակարդակի մրցաշարերում։ Սան Դիեգոյի մրցաշարում նա պարտվում է հայրենակցուհի Անաստասիա Մասկինային, երրորդ սեթի թայ-բրեյքում պատվելով 17-15 հաշվով։ Զվոնարյովան և Միսկինան միավորվում են Ֆեդերացիայի գավաթի եզրափակիչում, խաղալով որոշիչ եզրափակիչ խաղը Մարիոն Բարտոլի-էմիլի Լուա զույգի դեմ, որում ռուսաստանի զույգը հաղթանակ է տանում 7-6 (5), 7-5 պաշվով և տիրում Ռուսաստանի պատմության մեջ առաջին Ֆեդերացիայի գավաթին։
Զվոնարյովան տարին եզրափակում է դասակարգման աղյուսակի 11-րդ հորզոնականում։ Օգոստոսին նա հասել էր աղյուսակի 9-րդ հորիզոնական, այդ ժամանակ նրա ամենաբարձր արդյունքը։ Որոշ հրաժարումներից հետո Զվոնարյովան իրավունք է ստանում մասնակցելու WTA Ամփոփիչ մրցաշարին՝ աշխարտի ութ լավագույն թենիսիտուհիների միջև անց կացվող մրցաշարին։ Սակայն նա չի կարողանում այնտեղ հաղթանակ տանել և դուրս է մնում մրցաշարից խմբային փուլից հետո։
2005 թվական. Առաջին վնասվածք
Զվոնարյովան Հոնկոնգի թենիսի ասոցիացիայից հրավեր է ստանում մասնակցելու Watsons Water Champions Chellenge մրցաշարին։ Նա պաշտպանում է իր տիտղոսը Մեմֆիսի մրցաշարում, եզրափակիչում հաղթելով Մեգան Շոնեսիին։ Սակայն վնասավաք է ստանում 2005 թվականի երկրորդ կեսին (հունիսից մինչ դեկտեմբեր)։ Նրա վարկանիշը 11-րդ հորիզոնականից անկում է ապրում մինչև 42-րդ հորիզոնական։
2006 թվական
2006 թվականին Զվոնարյովան իր առաջին կանանց զուգախաղի տիտղոսն է նվաճում Մեծ Սաղավարտի մրցաշարում, ֆրանսուհի Նատալի Դեշի հետ միասին հաղթանակի հասնելով ԱՄՆ բաց առաջնությունում։ Նա երկրորդ խառը զուգախաղի տիտղոսն է նվաճում Մեծ Սաղավարտի մրցաշարում, այս անգամ համագործակցելով Իսրայելից Էնդի Ռամի հետ, նա հաղթանակի է հասնում Ուիմբլդոնի մրցաշարում ։ Եզրափակիչում նրանք 6-2, 6-3 հաշվով առավելության են հասնում ամերիկացիներ Բոբ Բրայանի և Վենուս Ուիլյամսի նկատմամբ։ Մենախաղում նա կարիերայում առաջին անգամ մրցաշրջանի ընթացքում հաղթանակ է տանում երկու մրցաշարում։ Դրանց շարքին է դասվում խոտածածկի վրա տարած առաջին մրցաշարը՝ Բիրմինգհեմի մրցաշարը Անգլիայում։ Հաջորդ հաղթանակը նա տոնում է Ցինցինատիում, որտեղ նա համարյա անթերի է անցկացնում կիսաեզրափակիչ խաղը Սերենա Ուիլյամսի դեմ և եզրափակիչում առավելության է հանում Կատարինա Սրեբոտնիկի նկատմամբ։
2007 թվական. Երկրորդ վնասվածք
2007 թվականի մրցաշրջանը Զվոնարյովայի համար փոփոխական վիճակի տարի էր։ 2007 թվականի Pacific Life Open մրցաշարի չորրորդ շրջանում նա հաղթանակի է հասնում աշխարտի թիվ մեկ ռակետ Մարիա Շարապովայի նկատմամբ, ով մրցաշարի գործող չեմպիոնն էր՝ 4-6, 7-5, 6-1, նշելով իր առաջին հաղթանակը աշխարտի թիվ ռակետների նկատմամբ։ Այնուամենայնիվ, նա հաջորդ փուլում զիջում է Նա Լիին։ Հաջորդ մրցաշարում՝ Family Circle Cup-ում, Դինարա Սաֆինայի հետ մրցախաղում, ձախ դաստակի վնավածքի պատճառով։ Այդ վնասվածքը նրան թույլ չի տալիս մասնակցել մրցաշրջանի եվրոպական գրունտի մրցաշարերին, խոտածածկի մրցաշարերին և Հյուսիսային Ամերիկայի հարդային մրցաշարերի մեծ մասին։ Մրցաշրջան վերադառնալով նա հասնում է ԱՄՆ բաց առաջնության երրորդ շրջան, պարտվելով Սերենա Ուիլյամսին։ Մնացած մրցաշարերում նա հասնում է մինչև քառորդ եզրափակիչ կամ լավագույն քառյակ հինգ մրցաշարերում, կիսաեզրափակիչ փուլում ավարտելով մրցելույթները Լյուքսեմբուրգի և Քվեբեկի մրցաշարերում։ Նրա առաջին եզրափակիչը տեղի է ունենում տարվա առաջին շաբաթում, Օքլենդում, Նոր Զելանդիա։
2008 թվական. Աճը որպես Թոփ-10-ի թենիսիտուհի
Զվոնարյովան տարին սկսում է ուայլդ-քարտ ստացած Մարինա Էրակովիչին պարտությամբ, ով դասակարգման աղյուսակում զբաղեցնում էր 153-րդ հորիզոնականը, ASB Classic մրցաշարում։ Այնուհետև նա դուրս է գալիս Ավստրալիայի Հոբարդի IV մակարդակի մրցաշարի եզրափակիչ, որտեղ նա հրաժարվում է Էլենի Դանիլիդուի հետ մրցախաղից՝ ոտնաթաթի վնասվածքի պատճառով։ Այդ վնասավածքը նրան ստիպում է պայքարից դուրս մնալ նաև Ավստրալիայի բաց առաջնության մեկնարկային խաղում, Աի Սուգիյամաի հետ մրցախաղում։
Գրունտի վրա Զվոնարյովան հասնում է տարվա ընդհանուր առմամբ երրորդ և I մակարդակի երկրորդ եզրափակիչին Չարլստոնի Family Circle Cup մրցաշարում։ Եզրափակիչի ճանապարհին նա հաղթում է աշխարտի 5-րդ ռակետ Ելնա Յանկովիչին և աշխարհի 8-րդ ռակետ Ելենա Դեմենտևային, առաջին անգամ կարիերայում, որ նա մեկ մրցաշարի ընթացքում հաղթանակ է տանում Թոփ-10-յակի երկու թենիսիտուհիների նկատմամբ։ Եզրափակիչում նա երեք սեթում պարտվում է 5-րդ դասակարգված Սերենա Ուիլյամսին։ Մայսին Զվոնարյովան համարյա երկու տարվա ընթացքում շահում է իր առաջին WTA տիտղոսը։ IV մակարդակի ECM Prague Open մրցաշարում Զվոնարյովան եզրափակիչում հաղթում է 3-րդ դասակարգված Վիկտորիա Ազարենկային։ Դա նար կարիերայու վեցերորդ մենախաղի տիտղոսն էր ։ Այնուհետև նա երրորդ շրջանում Վենուս Ուիլյամսին պարտվում է Հռոմի I մակարդակի Internazionali BNL d'Italia մրցաշարում և Ելենա Դեմենտևային Ֆրանսիայի բաց առաջնության չորրորդ շրջանում։
Խոտածածկի վրա Զվոնրայովան երկրորդ շրջանում զիջում է Եկատերինա Մակարովային Իսթբորնի միջազգային մրցաշարում և Ուիմբլդոնի մրցաշարի երկրորդ շրջանում Թամարին Թանասուգարնին։
Հյուսիսամերիկյան ամառային գրունտի մրցաշրջանում, առավել հայտնի որպես ԱՄՆ բաց առաջնության շարք, նա պարտվում է Սթենֆորդի Bank of the West Classic մրցաշարի առաջին շրջանում, Լոս Անջելեսի East West Bank Classic մրցաշարի երկրորդ շրջանում և Մոնրեալի I մակարդակի Rogers Cup մրցաշարի առաջին շրջանում։ Պեկինի Օլիմպիական խաղերում Զվոնարյովան կիսաեզրափակիչում պարտվում է 5-րդ դասակարգված Ելենա Դեմենտևային՝ 4-6, 6-7 (3), սակայն այնուհետև հաղթում է Նա Լիին՝ 6-0, 7-5, և արժանանում բրոնզե մեդալի։ Այդ արդյունքները բարձրացնում են Զվոնարյովայի վարկանիշը և այն հասցնում դասակարգման աղյուսակի 9-րդ հորիզոնական։ Երկու շաբաթ անց, Զվոնարյովան 8-րդ «դասակարգվածն էր» ԱՄՆ բաց առաջնությունում, սակայն պարտվում է երկրորդ շրջանում, ուկրաինուհի Տատյանա Պերեբիյնիսին՝ 3-6, 3-6։
Սեպտեմբերին Զվոնարյովան Ռուսաստանի հավաքականին օգնում է Ֆեդերացիայի գավաթի եզրափակիչում հաղթանակ տանել Իսպանիայի հավաքականի նկատմամբ։ Զվոնարյովան հաղթանակով է ավարտում Մադրիդում կայացած առաջին հանդիպումը, առավելության հասնելով Մեդինա Գարիգեսի նկատմամբ՝ 6-3, 6-4 ։ Գունչժոուի III մակարդակի International Women's Open մրցաշարում նա կիսազրաեփակիչում երկու սեթում հաղթում է Չժեն Ցզեին, իսկ եզրափակիչում պարտության է մատնում Պեն Շուային։ Այնուհետև նա հասնում է Պեկինի China Open մրցաշարի եզրափակիչ, երեք սեթում պարտվելով առաջին դասակարգված Ելենա Յանկովիչին։ II մակարդակի Շտուտգարտի Porsche Tennis Grand Prix մրցաշարում Զվոնարյովան քառորդ եզրափակիչում կրկին պարտվում է Ելենա Յանկովիչին՝ 6-7 (8), 6-7 (5)։ Հաջորդ շաբաթ իր հայրենի Մոսկվայի Կրեմլի գավաթի մրցաշարում նա կիսաեզրափակիչում երկու սեթում հաղթում է 2-րդ դասակարգված Դինարա Սաֆինային, սակայն եզրափակիչում երկու սեթում վերջին երեք շաբաթում երրորդ անգամ պարտվում է Ելենա Յանկովիչին։ Ցյուրիխի մրցաշարի երկրորդ շրջանի Մեդինա Գարիգեսի հետ մրցախաղում նա հրաժարվում է պայքարից։ Այնուամենայնիվ նա դուրս է գալիս Ավստրիայի Լինցի Generali Ladies Linz մրցաշարի եզրափակիչ, Մարիոն Բարտոլիին հաղթելով կիսաեզրափակիչում՝ 6-0, 6-1, սակայն եզրափակիչում երկու սեթում պարտվում է Անա Իվանովիչին, կատարելով 32 ոչստիպված սխալ։
Տարվա վերջին Զվոնարյովան դասակարգվում է Sony Ericsson մրցաշարի (WTA Ամփոփիչ մրցաշար ութ լավագույն թենիսիստուհիների համար), երկրորդ անգամ կարիերայի ընթացքում։ Բավարար քանակի միավորներ կուտակելու համար, որպեսզի իրավունք ստանա մասնակցելու այդ մրցաշարին, նա մասնակցում է ԱՄՆ բաց առաջնությունից հետո վեց անընդմեջ մրցաշարերի։ Խմբային փուլի առաջին մրցախաղում նա հաղթանակ է տանում հայրենակից Սվետլանա Կուզնեցովայի նկատմամբ՝ 6-2, 6-3։ Այնուհետև պարտության է մատնում Անա Իվանովիչին՝ 6-3, 6-7 (5), 6-4։ Իսկ խմբային փուլի եզրափակիչ խաղում առավելության է հասնում աշխարհի թիվ մեկ ռակետ Ելենա Յանկովիչի նկատմամբ՝ 2-6, 6-3, 6-4։ Նա եզրափակիչ է դուրս գալիս կիսաեզրափակիչում Օլիմպիական խաղերի հաղթող Ելենա Դեմենտևայի նկատմամբ 7-6 (7), 3-6, 6-3 հաշվով հաղթանակից հետո, սակայն այնտեղ երեք սեթում զիջում է Ուիմբլդոնի մրցաշարի հաղթող Վենուս Ուիլյամսին՝ 7-6 (5), 0-6, 2 -6։
2009 թվական
Զվոնարյովան 7-րդ «չասակարգվածն էր» Ավստրալիայի բաց առաջնությունում։ Նա չորրորդ շրջանում հաղթում է 10-րդ դասակարգված Նադյա Պետրովային՝ 7-5, 6-4 և 16-րդ դասակարգված Մարիոն Բարտոլիին քառորդ եզրափակիչում՝ 6-3, 6-0։ Այնուհետև նա պարտվում է աշխարհի թիվ 3 ռակետ Դինարա Սաֆինային կիսաեզրափակիչում՝ 3-6, 6-7 (4)։ Սակայն այդ մրցաշարի արդյունքում Զվոնրայովայի վարկանիշը բարձրանում է և նա տեղ է զբաղեցնում դասակարգման աղյուսակի 5-րդ հորիզոնականում, ամենաբարձր ցուցանիշը կարիերայի ընթացքում մինչ այդ։
Փետրվարին նա հաղթում է Pattaya Women's Open մրցաշարում, միջազգային մրցաշարում Թաիլանդում, որտեղ նա եզրափակիչում հաղթում է Սանիա Միրզային։ Նա նաև խաղում է Դուբայի Barclays Dubai Tennis Championships մրցաշարում, որտեղ նա երրորդ շրջանում հաղթում է Մարիոն Բարտոլիին, սակայն քառորդ եզրափակիչում պարտվում է Վիրխինիա Ռազանոյին՝ 6-7 (7), 5-7։
Մարտին Զվոնարյովան 4-րդ դասակարգվածն էր Ինդիան Ուելսի BNP Paribas Open մրցաշարում։ Այստեղ նա տիրում է տիտղոսին, հաղթահարելով Սանտա Անայի փոթորիկը և չեմպիոնուհի Անա Իվանովիչին։ Զուգախաղում, համագործակցելով Վիկտորիա Ազարենկայի հետ, նրանք եզրափակիչում հաղթում են Գիսելա Դուլկո-Շահար Պիիր ինտերնացիոնալ զույգին։
Կի Բիսկեյնի Sony Ericsson Open մրցաշարում Զվոնարյովան երկրորդ շրջանում հաղթում է Տատյանա Գարբինին, սակայն հաջորդ փուլում զիջում է Նա Լիին՝ 4-6, 6-3, 2-6։ Նախորդ շաբաթ Զվոնարյովան նրա նկատմամբ հաղթանակ էր տարել BNP Paribas Open մրցաշարում։
Չարլստոնի Family Circle Cup մրցաշարում Զվոնարյովան 3-րդ համարի տակ էր «դասակարգված» և ազատ էր առաջին շրջանում։ Երկրորդ շրջանում նա հաղթում է Ռոսաննա դե լոս Ռիոսին՝ 6-3, 6-2։ Երրորդ շրջանում, Վիրխինիա Ռազանոյի դեմ մրցախաղում, նա ստիպված էր առաջին սեթում հրաժարվել պայքարից ոտնաթաթի վնասվածքի պատճառով։ Զվոնարյովան կտրել էր ոտնաթաթի երկու մկաններ, որը հետագայում նրան ստիպում է բաց ըողնել Իտալիայի հավաքականի դեմ Ֆեդերացիայի գավաթի հանդիպումը։ Շարունակվող վնասվածքը նրան ստիպում է նաև հրաժարվել Հռոմի Internazionali BNL d'Italia և Մադրիդի Mutua Madrilena Madrid Open մրցաշարերից, և, վերջնական արդյունքում, Ֆրանսիայի բաց առաջնությունից։
Զվոնարյովան 7-րդ դասակարգվածն էր Ուիմբլդոնի մրցաշարում և առաջին շրջանում հանդիպում է Մեծ Բրիտանիայից Ջորջիա Ստուպի հետ։ Առաջին օրը խաղը հետաձգվում է վատ լուսավորության պատճառով, իսկ վերսկսելուց հետո Զվոնարյովան հաղթանակ է տնում 7-6 (0), 4-6, 6-4 հաշվով։ Այնուհետև Զվոնարյովան երկրորդ շրջանում հաղթում է Մաթիլդա Յուհանսոնին։ Երրորդ շրջանում Զվոնարյովայի մրցակիցը 26-րդ դասակարգված Վիրխինիա Ռազանոն էր, ում հետ հանդիպմանը Զվոնարյովան չի կարողանում մասնակցել ոտնաթաթի վնասվածքի սրացման պատճառով ։
2009 թվականի Ստամբուլի գավաթում նա պարտվում է Մարիա Կորիտցևային՝ 2-6, 6-1, 4-6։ 2009 թվականի ԱՄՆ բաց առաջնության շարքի մրցաշարերում նա մասնակցում է Լոս Անջելեսի մրցաշարին, որտեղ նա քառորդ եզրափակիչում պարտվում է մրցաշարի ապագա հաղթող Ֆլավիա Պենետային՝ 4-6, 2-6։ Այնուհետև նա հասնում է երրորդ շրջան Western & Southern Financial Group Women's Open և Rogers Cup մրցաշարերում, պարտվելով Դանիելա Հանտուխովային՝ 6-7 (6), 6-0, 6-7 (5) և Մարիա Շարպովային՝ 2-6, 6-7 (3)։ Նա հաղթում է Նուրիա Լյագոստերա Վիվեսին, Աննա Չակվետաձեին և Ելենա Վեսնինային և 6-3, 6-7 (6), 0-6 հաշվով պարտվում Ֆլավիա Պենետային ԱՄՆ բաց առաջնությունում։ Այնուհետև նա խաղում է Toray Pan Pacific Open մրցաշարում, որտեղ նա երկրորդ շրջանում պարտվում է հայրենակցուհի Ալիսա Կլեյբանովային՝ 6-3,4-6, 2-6։ Դրան հաջորդող China Open մրցաշարում նա հասնում է քառորդ եզրափակիչ, որտեղ պարտվում է Մարիոն Բարտոլիին՝ 6-3, 5-7, 2-6։
Զվոնարյովան Մոսկվայի Կրեմլի գավաթի մրցաշարին մասնակցում է որպես առաջին դասակարգված։ Երկրորդ շրջանում նա պարտություն է կրում Ցվետանա Պիրոնկովայից՝ 0-6, 2-6։ Այդ պարտության պատճառով նա չի որակավորվում Դոհայի WTA Ամփոփիչ մրցաշարին, սակայն ընտրվում է որպես պահեստային։ Դինարա Սաֆինայի հրաժարումից հետո Զվոնարյովան իրավունք է ստանում մասնակցելու երկու խաղի։ Այնուամենայնիվ, նա խաղում է ընդամենկ մեկ խաղ՝ Կարոլին Վոզնյացկիի դեմ, որտեղ նա պարտվում է դրամատիկ խաղում՝ 0-6, 7-6 (3), 4-6, որի ընթացքում երկու թենիսիտուհիներն էլ վնասվածք են ստանում։ Նա դուրբ է գալիս մրցաշարից և նրան փոխարինում է Ագնեշկա Ռադվանսկայան։ Նա տարին ավարտում է որպես աշխարհի թիվ 9 ռակետ ։
2010 թվական. Մեծ Սաղավարտի երկու եզրափակիչներ և լավագույն վարկանիշ
Զվոնարյովան ևս մեկ անգամ հրավեր է ստանում մասնակցելու Hong Kong Tennis Classic մրցաշարին և հայրենակիցներ Մարիա Շարապովայի և Եվգենի Կաֆելինիկովի հետ համատեղ հաղթանակ են տանում Եվրոպայի հավախականի նկատմամբ։ 7-րդ համարի տակ «դասակարգված» լինելով Ավստրալիայի բաց առաջնությանը, նա լքում է այն չորրորդ շրջանում, առաջին երեք խաղերում հաղթանակներ տանելով Կրիստինա Կուչովայի, Իվետա Բենեշովայի և Գիսելա Դուլկոյի նկատմամբ։ Վերջ ի վերջո նա պարտվում է Վիկտորիա Ազարենկային՝ 6-4, 4-6, 0-6, նրանց հետո, երբ շահում էր խաղը 6-4, 4-1 հաշվով։ Այդ պարտության պատճառով Զվոնարյովան լքում է Թոփ-10-յակը։ Վերին դասակարգված լինելով PTT Pattaya Open մրցաշարին, Զվոնարյովան առաջին շրջանում հաղթում է Քսենիա Պերվակին, երկրորդում՝ Ալբերտա Բրիանտիին, 5-րդ դասակարգված Սիբիլա Բամերին քառորդ եզրափակիչում և 4-րդ դասակարգված Յարոսլավա Շվեդովային կիսաեզրափակիչում։ Եզրափակիչում նա հաղթում է տեղացի հավակնորդ Թամարին Թանասուգարնին երկու սեթում՝ 6-4, 6-4, այդպիսով հաջողությամբ պաշտպանելով իր տիտղոսը։ Դուբայի մրցաշարում նա առաջին շրջանում երեք սեթում հաղթում է հայրենակցուհի Ելենա Վեսնինային, իսկ այնուհետև «չոր» հաշվով հաղթում է Կիրստեն Ֆլիպկենսին։ Երրորդ շրջանում երկու սեթում առավելության է հասնում Ելենա Յանկովիչի նկատմամբ և դուրս գալիս քառորդ եզրափակիչ, որտեղ պարտվում է Վիկտորիա Ազարենկային՝ 1-6, 3-6։
Հաջորդ մրցաշարի լինում է Չարլստոնի Family Circle Cup-ը, որտեղ նա 7-րդ «դասակարգվածն էր»։ Նա քառորդ եզրափակիչում հաղթում է Մելանի Ուդենին, երկու սեթում՝ 7-5, 6-2։ Նա դուրս է գալիս տարվա ընթացքում երկրորդ եզրափակիչ և երկրորդ եզրափակիչ Family Circle Cup-ում, նրանից հետո, երբ վերին դասակարգված և աշխարհի թիվ 2-րդ ռակետ Կարոլին Վոզնյացկին եզրափակիչում դադարեցնում է պայքարը 5-2 հաշվի ժամանակ՝ ոտնաթաթի վնասվածքի պատճառով։ Այնուհետև Զվոնարյովան եզրափակիչում ջախջախվում է Սամանտա Ստոսուրի կողմից՝ 0-6, 3-6։
Զվոնարյովան Մեծ Սաղավարտի մենախաղի մրցաշարերի առաջին եզրափակիչին հասնում է 2010 թվականի Ուիմբլդոնի մրցաշարում, որտեղ նա «դասակարգված էր» 21-րդ համարի տակ։ Նա հաղթում է Նուրիա Լյագոստերա Վիվեսին, Անդրեա Գլավաչկովային, 15-րդ դասակարգված Յանինա Վիկմայերին, 4-րդ դասակարգված Ելենա Յանկովիչին, 8-րդ դասակարգված Կիմ Կլեյստերսին և Ցվետանա Պիրոնկովային և դուրս գալիս եզրափակիչ, որտեղ նա երկու սեթում զիջում է աշխարհի թիվ 1 ռակետ Սերենա Ուիլյամսին՝ 3-6, 2-6։ Մրցաշարից հետո Զվոնարյովան բարձրանում է դասակարգման աղյուսակի 9-րդ հորիզոնական։
Զվոնարյովան 3-րդ համարի տակ էր դասակարգված Սան Դիեգոյի Mercury Insurance Open մրցաշարում։ Նա առաջին շրջանում երեք սեթում հաղթում է Դոմինիկա Ցիբուլկովային, այնուհետև զիջում է Կոկո Վանդևեգեին։ 6-րդ դասկարգված լինելով Western & Southern Financial Group Women's Open մրցաշարում, Զվոնարյովան երկրորդ շրջանում հաղթում է հայրենակցուհի Մարիա Կիրիլենկոյին։ Մի քանի անգամ անձրևի պատճառով ընդհատված խաղում զվոնարյովան երրորդ սեթում պարտվում էր 2-5 հաշվով։ Վերադառնալով հերթական ընդհատումից, Զվոնարյովան համախմբվում է շահում երրորդ սեթը և հաղթանակ տանում՝ 7-5, 2-6, 7-6 (2)։ Երրորդ սեթում նա պարտվում է 11-րդ դասակարգված Ֆլավիա Պենետային։ Rogers Cup մրցաշարում Զվոնարյովան ազատ էր առաջին շրջանում և երկրորդում հաղթանակ է տանում Յարոսլավա Շվեդովայի նկատմամբ՝ 6-2, 6-1, Ագնեշ Սավայի նկատմամբ երրորդ շրջանում՝ 6-3, 6-3, և Կիմ Կլեստերսի նկատմամբ քառորդ եզրափակիչում՝ 2-6, 6-3, 6-2։ Երկու օրվա անձրևից հետո Զվոնարյովան կորտ է վերադառնում երկուշաբթի օրը և կիսաեզրափակիչում առավելության է հասնում Վիկտորիա Ազարենկայի նկատմամբ, 7-6 (6) 1-0 հաշվի ժամանակ վերջինիս հրաժարումից հետո։ Այնուհետև Զվոնարյովան եզրափակիչում պարտվում է Կարոլին Վոզնյացկիին՝ 3-6, 2-6։
Որպես 7-րդ դասակարգված, նա կարիերայի ընթացքում երկրորդ անգամ անընդմեջ Մեծ Սաղավարտի մենախաղի մրցաշարի եզրափակիչ է հասնում ԱՄՆ բաց առաջնությունում։ Ճանապարհին նա հաղթում է Զուզանա Կուչովային, Սաբինա Լիսիցկիին, 25-րդ դասակարգված Ալեքսանդրա Դուլգերուին, Անդրեա Պետկովիչին, 31-րդ դասակարգված Կարին Կնապին և վերին դասակարգված Կարոլին Վոզնյացկիին։ Եզրափակիչում նա պարտվում է 2-րդ դասակարգված Կիմ Կլեյստերսին՝ 2-6, 1-6։ Մրցաշարից հետո Զվոնարյովան հասնում է կարիերայում ամենաբարձր վարկանիշին, դառնալով աշխարհի թիվ 2 ռակետ։
ԱՄՆ առաջնությունից հետո Զվոնարյովայի առաջին մրցաշարը լինում է Toray Pan Pacific Open-ը, որտեղ նա 2-րդ դասակարգվածն էր։ Նա դուրս է գալիս քառորդ եզրափակիչ, որտեղ պարտվում է աշխարհի 10-րդ ռակետ և 7-րդ դասակարգված Ելենա Դեմենտևային։ Այնուհետև նա մրցակցում է Պեկինի China Open մրցաշարում, երրորդ շրջանում հաղթելով Մարիա Կիրիլենկոյին՝ 5-7, 6-4, 6-2 և Ֆրանսիայի բաց առաջնություն իրեն հաղթած Ֆրանչեսկա Սկիավոնեին՝ 6-2, 6-0, քառորդ եզրափակիչում։ Դա նրա 10-րդ հաղթանակն էր իտալուհու նկատմամբ կարիերայի ընթացքում տասը հանդիպումներում։ Այդ հաղթանակը նրան երաշխավորում է համաշխարհային դասակարգման 3-րդ հորիզոնականը։ Այնուհետև նա կիսաեզրափակիչում հաղթում է Նա Լիին և եզրափակիչում հանդիպում վերին դասակարգված Կարոլին Վոզնյացկիի հետ։ Վոզնյացկին համառ պայքարում առավելության է հասնում 3-6, 6-3, 3-6 հաշվով։ Զվոնարյովան որակավորվում է Դոհայի տարվա ավարտի WTA Ամփոփիչ մրցաշարին, որտեղ նա 2-րդ դասակարգվածն էր։ Նա ընկնում է սպիտակ խումբ, Կիմ Կլելստերսի, Ելենա Յանկովիչի և Վիկտորիա Ազարենկայի հետ։ Զվոնարյովան հաղթանակ է տանում բոլոր երեք հանդիպումներում և դուրս գալիս կիսաեզրափակիչ, որտեղ նա պարտվում է Կարոլին Վոզնյացկիին։ Նա տարին եզրափակում է կարիերայի ամենաբարձր արդյունքով՝ աշխարհի թիվ 2 ռակետ ։
2011 թվական
Զվոնարյովան տարվա ընթացքում իր առաջին տիտղոսը նվաճում է փետրվարի վերջին Qatar Ladies Open մրցաշարում։ Մրցաշարում նա երկրորդ համարի տակ էր դասակարգված և երկրորդ շրջանում հաղթում է Դոմինիկա Ցիբուլկովային՝ 6-1, 6-2։ Քառորդ եզրափակիչում նա հաղթում է Դանիելա Հանտուխովային՝ 7-5, 6-7 (5), 7-5, ավելի քան երեք ժամ տևողությամբ խաղում, երրորդ սեթում 4-5 հաշվով պարտվելու դեպքում։ Նա կիսաեզրափակիչում հաղթում է աշխարտի նախկին թիվ 1 ռակետ Ելենա Յանկովիչին՝ 6-1, 2-6, 6-4 և գործող աշխարհի թիվ 1 ռակետ Կարոլին Վոզնյացկիին եզրափակիչում՝ 6-4, 6-4։ Դա Զվոնարյովայի առաջին տիտղոսն էր տարվա ընթացքոււմ և երրորդ հաղթանակը աշխարհի գործող թիվ 1 ռակետի նկատմամբ։
Զվոնարյովան 3-րդ դասակարգվածն էր Ինդիան Ուելսի BNP Paribas Open մրցաշարում և մրցաշարին մասնակցում է երկրորդ շրջանից։ Այստեղ նա հաղթում է Թիմեա Բաչինսկիին՝ 6-3, 7-6 (4)։ Երրորդ շրջանում, խաղում, որը տևում է ավելի քան երեք ժամ, նա պարտվում է 25-րդ դասակարգված Դոմինիկա Ցիբուլկովային՝ 4-6, 7-6 (4), 6-4։ Զվոնարյովան 3-րդ համարի տակ էր դասակարգված Sony Ericsson Open մրցաշարում և երկրորդ շրջանում հաղթում է Դինարա Սաֆինային՝ 3-6, 6-3, 6-2։ Երրորդ շրջանում նա հայտնվում է 28-րդ դասակարգված Յարմիլա Գրոտի դեմ, հաղթելով նրան երկու սեթում՝ 7-6 (4), 6-2։ Չորրորդ շրջանու նրա հակառակորդը 15-րդ դասակարգված Մարիոն Բարտոլին էր, և Զվոնարյովան առավելության է հասնում 2-6, 6-3, 6-2 հաշվով։ Քառորդ եզրափակիչում նա հաղթում է 9-րդ դասակարգված Ագնեշկա Ռադվանսկայաին՝ 7-5, 6-3, Կի Բիսկեյնի մրցաշարի կիսաեզրափակիչ դուրս գալով երկրորդ անգամ։ Չնայած վերջին հանդիպումներում երկու հաղթանակներին, նա կիսաեզրափակիչում պարտվում է 8-րպդ դասակարգված Վիկտորիա Ազարենկային՝ 6-0, 6-3։ Զվոնարյովան գլխավորում է Ռուսաստանի հավաքականը Իտալիայի դեմ Ֆեդերացիայի գավաթի կիսաեզրափակիչ խաղում։ Նա հաղթում է ինչպես Սառա Էրանիին, այնպես էլ Ռոբերտա Վինչիին և հավաքականի համար ապահովում տեղը եզրափակիչում։
2011 թվականի գրունտային մրցաշրջանը Զվոնարյովան սկսում է Շտուտգարտի Porsche Tennis Grand Prix մրցաշարում։ Որպես 2-րդ համար նա երկրորդ շրջանում հաղթում է Անաստասին Պավլյուչենկոյին՝ 3-6, 6-4, 6-2, և քառորդ եզրափակիչում պարտվում Սամանտա Ստոսուրին։ Նա 2-րդ դասակարգվածն էր Մադրիդի Mutua madrileña Madrid Open մրցաշարում, որտեղ նա հաղթում է Պատի Շնայդերին և Ելենա Վեսնինային, սակայն երրորդ շրջանում պարտվում է 16-րդ դասակարգված Պետրա Կվիտովային։ Բրյուսելի Brussels Ladies Open մրցաշարում նա հաղթում է Գալինա Վոսկոբոևային։ Քառորդ եզրափակիչում նա հաղթում է աշխարհի թիվ 28 ռակետ և 6-րդ դասակարգված Ալեքսանդրա Դուլգերուին Ռումինիայից՝ 6-0, 6-1։ Մրցաշարը նրա համար ավարտվում է կիսաեզրափակիչում, որտեղ նա 6-3, 6-3 հաշվով պարտվում է չինուհի Պեն Շուային։ Զվոնարյովան 3-րդն է դասակարգվում Ֆրանսիայի բաց առաջնությունում և առաջին շրջանում հաղթում է Դոմինգես Լինոյին՝ 6-3, 6-3։ Երկրորդ շրջանում նա հաղթում է Սաբինա Լիսիցկիին՝ 4-6, 7-5, 7-5, չնայած երրորդ սեթում 2-5 հաշվով պարտվելուն։ Զվոնարյովան ռևանշ է վերցնում նախորդ տարի մրցաշարում կրած պարտության համար և երրորդ շրջանում հաղթում է Անաստասիա Ռոդիոնովային՝ 6-2, 6-3։ Չորրորդ շրջանում, որտեղ նա բարձրագույն դասակարգվածն է մնում, Զվոնարյովան բախվում է 15-րդ դասակարգված Անաստասիա Պավլյուչենկովային։ Դրամատիկ խաղում Պավլյուչենկովան հաղթանակ է տանում՝ 7-6 (4), 2-6, 6-2։